สวัสดีค่าคุณ ประจำเดือนหนูมาวันที่ 30 ธ.ค - 4 ม.ค วันแรกเป็นสีน้ำตาลเข้ม แล้ววันต่อมาก็ค่อยๆแดงแบบปกติ จนหมด แต่ครั้งนี้มาน้อยกว่าเดือนก่อนๆ ปกติเดือนก่อนๆจะมาจะมาค่อนข้างเยอะและเกือบจะเต็มแผ่นใน 3 วันแรก แต่ในเดือนนี้มาน้อยกว่าเดือนที่แล้ว และวันที่ 7 ม.ค ประจำเดือนก็มาอีกรอบ แต่ครั้งนี้มาแบบสีแดงเข้มมาก แล้วน้อยแบบกระปิดกระปอยจนถึงวันนี้ ต้องใส่แผ่นรองอนามัยค่ะ หน่วงๆท้องน้อยเบาๆ ยังไม่มีเวลาไปพบแพทย์เลยค่ะ จะเป็นอะไรมากไหมคะ รบกวนคุณด้วยนะคะ :)
สวัสดีค่ะ หากประจำเดือนมา 30 ธ.ค.- 4 ม.ค. แล้วในวันที่ 7 ม.ค. ได้มีเลือดออกมาอีกจนถึงวันที่ 10 ม.ค. สาเหตุอาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ เป็นต้น โดยเลือดที่ออกในวันที่ 30 ธ.ค.- 4 ม.ค. อาจไม่ใช่ประจำเดือนก็ได้2. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น แต่ก็จะต้องมีอาการผิดปกติอื่นๆ ร่วมด้วย5. ผลจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้น6. การทำงานผลิตฮอร์โมนของรังไข่ผิดปกติหากที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบ และเลือดยังคงไม่หยุดไหล หรือมีเลือดออกมาบ่อยๆ อีก ก็ควรไปพบสูติ-นรีแพทย์เพื่อตรวจหาและรักษาค่ะ